14/07/2015 | Administración LocalMunicipal
Coristanco
Delegación de competencias en concelleiros

O alcalde do Concello de Coristanco, por Resolución do 22 de xuño de 2015, adotou o seguinte acordo: “Visto que o pasado día 13 de xuño celebrouse a sesión constitutiva da nova corporación municipal de Coristanco para o período 2.015-2.019. Considerando que de conformidade co disposto no artigo 21.1 a) da Lei 7/1985, de 2 de abril, Reguladora das Bases do Réxime Localcorresponde ó alcalde dirixir o goberno e a administración municipal. Considerando o disposto no artigo 23.4. da Lei 7/1985, do 2 de abril, Reguladora das Bases Réxime Local (LBRL) e nos artigos 43, 44, 45 e 114 a 118 do Real decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), 61.3 da Lei 5/1997, de Administración Local de Galicia, nos que se recolle a posibilidade que o Alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras. Visto o réxime xurídico desas delegacións e en uso das atribucións que me confire a normativa legal vixente, RESOLVO: Primeiro.- Delegar, en favor dos concelleiros membros do equipo de goberno e dentro das áreas que se indican, incluíndo a facultade dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: 1. ÁREA DE CULTURA, EDUCACIÓN E TURISMO, que se concreta en: • Establecer as directrices xerais e a política municipal da área, conformar os programas de xestión, determinando os obxectivos e os recursos materiais e persoais necesarios para o funcionamento dos equipamentos, servizos e programas. • Exercer as competencias municipais en relación coa dirección dos equipamentosculturais do Concello, de acordo coas normas específicas que regulan cada un deles. • Xestión dos locaissociais de titularidade municipal e da cesión de todos aquelesespazos que permitan compatibilizar o seu uso por parte da administración local co uso veciñal. • Manter contacto permanente cos órganos da Administración autonómica, estatal ou europea, así como con outras entidades públicas ou privadas que desenvolvan actividades e programas relacionados coas competencias delegadas en materia de cultura, educación, patrimonio e turismo. • Xestión dos servizos bibliotecarios municipais así como o fomento da creación de literaria e apromoción do hábito da lectura. • Fomento, promoción e axuda a entidades, institucións e asociaciónsculturais, artísticas e veciñais. • Interrelación e colaboración cotecido asociativo na organización de eventos lúdico-festivos. • Fomento e promoción da normalización lingüística. • Promover, dirixir e colaborar na organización de actividades, cursos, actividades e xornadas dirixidas ás asociacións locais. • Promoción da participación veciñal, interrelacionando cotecido asociativo, guiando a renovación do Regulamento Orgánico Municipal para permitir a participación activa da veciñanza, e promovendo a súa participación na toma de decisións do Concello e naxestións dos espazos públicos. • Deseño da política educativa dentro das competencias municipais: axudas escolares, interrelación cos centros educativos e ANPAs, mantemento dos centros educativos, coordinación do Consello Escolar Municipal. • Posta en valor dos recursos culturais, ambientais, patrimoniais e etnográficos do Concello, e a mellora da súasinalización e coñecemento dentro e fóra das nosas fronteiras. • Promoción do potencial turístico do Concello de Coristanco. • Fases de autorización, disposición e recoñecemento de obrigas e ordeación de pagos por importe igual ou inferior a 5.000,01 € que entren dentro das materias delegadas, salvo aqueles gastos que viñesenrecollidosnunhafactura única que afecte ás diferentes áreas municipais (por exemplo, facturas de consumo eléctrico ou telefónico). 2.1. ÁREA DE INFRAESTRUTURAS, OBRAS E URBANISMO, que se concreta en: • Desenvolvemento de políticas de rehabilitación en espazos tanto públicos como privados. • Xestión, impulso, regulación, concesión, etc. de subvencións neste ámbito. • Concesión, denegación, cambios de titularidade, prórrogas e demais incidencias de licencias urbanísticas de obras menores e seguemento e acordos correspondentes á tramitación de de comunicacións previas e declaraciósn responsables. • Desenvolvemento de solo industrial. • Promoción e construción de vivenda pública. • Xestión do patrimonio municipal do solo. • Elaboración e impulso do Plan Xeral de Ordenación Municipal e dos Plans especiais do medio rural. • Xestión do servizo municipal de abastecemento de auga. • Xestión da estación de tratamento de auga potable. • Xestión do servizo municipal de saneamento. • Xestión da estación depuradora de augasresiduais. • Xestión do servizo público de alumeado público. • Mantemento e xestión das estradas e beirarrúas, e edificios municipais. • Xestión do servizo do Cemiterio Municipal. • Dirección e ordenación da Brigada de Obras. • Xestión do servizo de parques e xardíns. • Fases de autorización, disposición e recoñecemento de obrigas e ordeación de pagos por importe igual ou inferior a 5.000,01 € que entren dentro das materias delegadas, salvo aqueles gastos que viñesenrecollidosnunhafactura única que afecte ás diferentes áreas municipais (por exemplo, facturas de consumo eléctrico ou telefónico). Segundo.- Delegar as seguintes competencias específicas nos concelleiros e concelleiras que se indican, non incluíndo a facultade de resolver mediante actos administrativos que afecten a terceiros: 1.1.- ÁREA DE PROMOCIÓN ECONÓMICA E EMPREGO. • Relacións co sector comercial e industrial de Coristanco. • Dirección das actuacións en materia de promoción, fomento e desenvolvemento do pequeno e mediano comercio do pobo, principalmente en canto a formación, asociacionismo, etc., así como a xestión das axudas destinadas a estes fins. • Promover a participación institucional do Concello en feiras, exposicións e certames • O impulso e a xestión dos mercados municipais • O deseño e dirección das políticas de promoción económica local e das políticas activas de emprego a desenvolver polo Concello, así como daquelas outras tendentes á posta en valor dos recursos endóxenos e ó desenvolvemento económico local, especialmente dos tendentes á mellora da ocupabilidade dos desempregados (orientación, formación e inserción laboral), á adquisición de experiencia laboral e o apoio ás iniciativas empresariais e de autoemprego do ámbito local.2.1.- ÁREA DE BENESTAR SOCIAL: • Planificación e programación da política municipal dos Servizos Sociais determinando as directrices xerais e as prioridades no seu desenvolvemento. • Detección e estudo das necesidades sociais. • Coordinar todas as actuacións que en materia de Servizos Sociais se xestionen no Concello ditando instrucións para regular a súa actividade. • Procurar garantir a prestación de Servizos Sociais a aqueles sectores da poboación en situacións de desprotección social e marxinación a través de medidas adecuadas á problemática da cada colectivo levando a cabo cantas actuacións sexan precisas. • Promover e impulsar cantas actividades sexan necesarias para contribuir a propiciar o desenvolvemento dunha maior participación e colaboración da sociedade ante problemas de marxinación e desprotección social. • Manter contacto permanente cos órganos das restantes Administracións Públicas para desenvolver e exercer funcións relacionadas cos Servizos Sociais e o Benestar Social. • Formular a programación e xestión dos plans de formación específica do persoal de Servizos Sociais. • Xestionar as solicitudes de prestación do servizo de axuda no fogar, inserción social e emerxencia social. • Muller. • Terceira idade. • Igualdade.3.1.- ÁREA DE MEDIO RURAL E MEDIO AMBIENTE. • Planificar a política municipal en materia de medio ambiente e coordinar a actuación dos servizos co fin acadar os obxectivos e fins que se propoñan en dita planificación. • Dirección e coordinación das competencias municipais en materia de RSU, mediante solicitudes de ampliación de servizos, instalación de colectores, mantemento e reposición e calqueraoutra non atribuída a presidencia ou órganos da mesma. • Inspección, xestión e coordinación do servizo de Punto Limpo. • Fomentar e velar pola regularización das actividades industriais, mercantís, comerciais e análogas co obxecto de controlar preventivamente e de cara ó futuro o funcionamento desas actividades, acadar unha descontaminación gradual e evitar ós vertidos incontrolados á rede de sumidoiros, ás augas, no ámbito das competencias municipais. Con este mesmo fin, colaborar e recabar a cooperación activa das administracións públicas e organismos autónomos competentes, propoñendo os convenios e concertos que proceda. • Velar polo control da contaminación atmosférica no ámbito das competencias locais. • O control da contaminación sonora e por vibracións. • Colaborar coas administracións e organismos autónomos competentes co fin de manter e controlar os recursos hídricos e as marxes e canles dos ríos e regatos que transcorren polo termo municipal. • Propoñer as medidas precisas para evitar o abandono incontrolado de residuos no termo municipal. • Velar pola limpeza e mantemento dos camiños que transcorren polo termo municipal. • Programación e implantación das políticas municipais tendentes a acadar a eficiencia enerxética e desenvolvemento sostible.4.1.- ÁREA DE XUVENTUDE E DEPORTE: • Organización e desenvolvementos de actos deportivos. • Proposta de convocatoria de subvencións para o sector do deporte de Coristanco. • Promoción do deporte. • Xestión dos equipamentos deportivos municipais. • Xuventude, en coordinación coa concellaría de cultura, en asuntos concorrentes. Terceiro.- Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen perxuízo de que se poida interpoñer calquera outro recurso que se estime pertinente. Cuarto.- Comunicar o presente acordo ós diferentes servizos municipais e dar conta do presente acordo ó Pleno na seguinte sesión que se convoque”. Coristanco, 26 de xuño de 2015. O alcalde Amancio Lavandeira Suárez.